وزارت ماہی پروری، مویشی پروری و ڈیری
جناب پرشوتم روپالا نے اے ایچ آئی ڈی ایف پروجیکٹوں کا آغازکیا اور ایچ آئی ڈی ایف کے تحت
صنعت کاروں کو اعزاز سے نواز ا
ڈاکٹر سنجیوکمار بالیان نے ڈیری شعبے میں تاجرو ں کے تعاون پر مبارکباد پیش کی
اے ایچ آئی ڈی ایف کانکلیو کا انعقاد
نئے سرے سے اے ایچ آئی ڈی ایف پورٹل کی شروعات کی گئی
آزادی کا امرت مہوتسو
ماہی پروری ،افزائش نسل اور ڈیری کے مرکزی وزیر جناب پرشوتم روپالا نے مویشی پروری سے متعلق بنیادی ڈھانچے کے فروغ کا فنڈ  پروجیکٹوں کا آغاز کیا اور نئی دلی میں آج منعقدہ اے ایچ آئی ڈی ایف کانکلیو میں صنعت کاروں کو اعزاز سےنوازا ۔ ماہی پروری ، مویشی پروری اور ڈیری کے وزیر مملکت ڈاکٹر سنجیو کمار بالیان کی شرکت نے اس تقریب کو رونق بخشی ۔
جناب روپالا نے اپنے خطاب میں ڈیری اور ماہی پروری کے شعبے کی اہمیت پر روشنی ڈالی اور اس شعبے کی ترقی میں ان کے تعاون اور دیہی علاقوںمیں کسانوں اور لوگوں کے لئے روزگار پیدا کرنے کے تعلق سے صنعت کاروں کو مبارکباد دی ۔انہوں نے آگے کہا کہ مویشیوں کے لئے دیر پا خوراک کے نظام سمیت مویشیوں کی صحت پر توجہ دینے کی ضرورت ہے ۔ڈاکٹر بالیان نے صنعت کاروں کو مبارکباددی اور مویشیوں کی خوراک کی قیمت کو کم کرنے کے لئے جدید طریقے تلاش کرنے کی اپیل کی ۔
ماہی پروری ، مویشی پروری اور ڈیری کے سکریٹری جناب اتل چترویدی نے غریبی کے خاتمے اور دیہی علاقوںمیں دولت کی تخلیق کے توسط سے کسانوں کی آمدنی بڑھانے پر توجہ دینے کی ضرورت کو اجاگر کیا۔ انہوں نے مزیدکہا کہ اے ایچ آئی ڈی ایف اسکیم کی سمت میں ایک بڑا قدم ہے۔ ماہی پروری ، مویشی پروری اور ڈیری کےجے ایس ڈاکٹر او پی چودھری نے اس شعبے کی مسلسل حمایت کے لئے این اے ای اے آر ڈی اور ایس آئی ڈی بی آئی کا شکریہ ادا کیا۔ ایس آئی ڈی بی آئی کے سی ایم ڈی جناب سوا سبرامنین رمن اور این اے ای اے آر ڈی کے چیئرمین ڈاکٹر جی آر چنتا لا ، مویشی پروری کے کمشنر ڈاکٹر پروین ملک اس تقریب میں موجود تھے۔
ا س کانکلیو میں کریڈٹ گارنٹی آن لائن پورٹل کا آغاز ، اے ایچ آئی ڈی ایف اسکیم کی مددسے پانچ بڑے پلانٹوں کے سیٹ اپ کا افتتاح ، تمام شراکتداروں اور مستقبل کے صنعت کاروں کے درمیان رابطہ قائم کرنے اور تاجروں / قرض دہندگان کو سہولت بہم پہنچانا ہے۔ پینل کے معزز اراکین کے گروپ کی جانب سے تبادلہ خیال کے بعد ایک روز ہ کانکلیو میں مختلف سیشنز کا انعقاد کیا گیا۔
افزائش نسل اور ڈیری کے محکمے نے چھوٹی صنعتوں کے فروغ کے لئے بینک آف انڈیا اور صنعتی انجمنوں وغیرہ کے تعاون کے ساتھ کانکلیو کا انعقاد کیا ہے۔ کانکلیو کا مقصد اے ایچ آئی ڈی ایف اسکیم سے متعلق بہترین ممکنہ علمی معلومات کے ساتھ شرکاء کی آمدکو یقینی بنانا اور مختلف شراکتداروں کو اعز ا زسے نوازنا ہے۔ کانکلیو میں 600سے زائد صنعت کار /شراکتداروں ، قرض دہندگان / ایس ایل بی سیز ، سرکاری افسران  ، مشترکہ خدماتی مراکز ،صنعتی انجمنوں / کسان انجمنوں اور سرکاری اداروں نے شرکت کی ۔
اے ایچ آئی ڈی ایف کے تحت 75 صنعت کاروں کو  اعزاز سے نوازا گیا۔درج ذیل امور کے علاوہ اے ایچ آئی ڈی ایف کے لئے نئےسرے سے آن لائن پورٹل کا آغاز کیا گیا۔
- پانچ پلانٹوں کا ورچوئل افتتاح ۔
- سرفہرست تین قرض دہندگان کو اعزازسے نوازا گیا۔
- سرفہرست بہترین کا رکردگی کا مظاہرہ کرنے والی ریاستوں کو اعز از سے نوازاگیا۔
- اے ایچ آئی ڈی ایف کے کام کاج سے متعلق رہنماہدایات 2.0 کی شروعات ۔
- کریڈٹ کارڈ گارنٹی سے متعلق آن لائن پورٹل کا آغاز ۔
- کامیاب ترین کہانیوں سے متعلق کتابچے کا اجراء۔
- سامعین کے ساتھ پینل کا تبادلہ خیال ۔
پورٹل کی اہم خصوصیات :
- ًدو لسانی مواد میں پورٹل کو بہتر بنایا گیا۔
- مختلف تجزیاتی ٹول اور جدیدترین فیچرز کے ساتھ حسب ضرورت ڈیش بورڈ جیسے :
- ٹی اے ٹی تجزیہ
- زیرالتوا تجزیہ
- روزگار کا تجزیہ
- شانہ بشانہ دو پیرامیٹرکا آپسی موازنہ
- سال کے حساب سے درخواست کا تجزیہ
- تقسیم کا تجزیہ
- بینکو ں کے پاس زیر التوا
- شعبے پر اثرات
- ہینڈ ہولڈنگ درخواستوں کے ٹیوٹوریل ویڈیوز
- پروجیکٹ کے مقامات کے جی آئی ایس لوکیشن کے لئے گوگل کے نقشے کے ساتھ انضمام
- سی آئی بی آئی ایف کے ساتھ انضمام ، جو قرض دہندگان کے لئے بہت کارآمدہوگا۔
- کریڈٹ گارنٹی کوریج کے لئے سی جی ٹی ایم ایس ای کے ساتھ انضمام ۔
- آن لائن دعوؤں کو نمٹانے کا طریقہ کار
- اے ایچ آئی ڈی ایف پورٹل ہیلپ ڈیسک